el el el el el el el el el el el el el el el el el it el el el el el el el el el el el el el el el el el el el it el en el en el el el el el el el el el el el el el el el el el el el el el en en en en el en el el el el el el el el el el el el el el el
Η Περιπέτεια (ιταλ. L' Avventura) είναι ταινία μυστηρίου παραγωγής 1960 σε σκηνοθεσία Μικελάντζελο Αντονιόνι. Πρωταγωνιστές της ταινίας είναι ο Γκαμπριέλε Φερτσέτι, η Μόνικα Βίτι και η Λέα Μασάρι. Η ταινία έκανε τη Βίτι αστέρα παγκόσμιας φήμης και κέρδισε το μεγάλο βραβείο στο Φεστιβάλ των Καννών του 1960[1]. Η ταινία χαρακτηρίζεται από αργό ρυθμό, επικεντρώνεται σε οπτική σύνθεση και ανάλυση των χαρακτήρων, καθώς και σε ένα ασυνήθιστο αφηγηματικό ύφος. Σύμφωνα με αναλύσεις του Αντονιόνι η ταινία ήταν ριζοσπαστική για τη δομή, την τεχνική και τον κώδικα του κινηματογράφου την εποχή που κυκλοφόρησε[2].
δεδομένα (π • σ • ε )
Η παρακάτω περίληψη πλοκής του έργου που αφορά το λήμμα είναι ημιτελής. Μπορείτε να επεξεργαστείτε το λήμμα ώστε να περιλαμβάνει την πλήρη πλοκή του έργου (συμπεριλαμβανομένου του τέλους) ώστε να δίνει εγκυκλοπαιδική αξία στο λήμμα.
Η Βικιπαίδεια δεν είναι κατάλογος πωλήσεων ή ενοικιάσεων βιβλίων ή ταινιών ώστε να περιλαμβάνει μόνο τις πληροφορίες από το οπισθόφυλλο ή τη συσκευασία ενός έργου.
Πρώτο μέρος της "τριλογίας της αποξένωσης" του Αντονιόνι. Κατά τη διάρκεια μιας εκδρομής με γιώτ μιας παρέας αστών, στα ιταλικά Αιολικά νησιά, εξαφανίζεται σε ένα μικρό, ξερό βραχονήσι, η δυσαρεστημένη απ’τη ζωή και τον έρωτά της, Άννα (Λέα Μασάρι), ερωμένη του αρχιτέκτονα Σάντρο (Γκαμπριέλε Φερτσέτι). Οι κάπως σνομπ και βαριεστημένοι φίλοι της την ψάχνουν μάταια. Ο χαμός της Άννα ωθεί την καλύτερη της φίλη Κλάουντια (Μόνικα Βίτι) και το Σάντρο να κάνουν μαζί ένα ταξίδι αναζητώντας την. Το ταξίδι της αναζήτησης αυτής, όμως σύντομα μετατρέπεται σε προσωπικό ψάξιμο στα άδυτα της ψυχής των δυο συνοδοιπόρων, οι οποίοι παράλληλα ερωτεύονται και βρίσκουν παρηγοριά ο ένας στον άλλο. Ο χαμός της Άννας περνάει σε δεύτερη μοίρα όσο οι δυο εραστές έρχονται όλο και πιο κοντά κατά τη διάρκεια ενός ταξιδιού που έχει ως φόντο τα Αιολικά νησιά, την ταραγμένη θάλασσα και τα χωριουδάκια της Σικελίας.
Η περιπέτεια αποτελεί το πρώτο μέρος της τριλογίας της αποξένωσης του Ιταλού σκηνοθέτη Μικελάντζελο Αντονιόνι καθώς και την πρώτη του συνεργασία με μια ηθοποιό που έμελλε να γίνει η μούσα του τη Μόνικα Βίτι, με την οποία συνεργάστηκε και για τα άλλα δυο μέρη της τριλογίας (Η νύχτα (La Notte, 1961) και Η Έκλειψη (L'Eclisse, 1962))[3][4][5]. Τα γυρίσματα έγιναν στη Σικελία καθώς και στα Αιολικά νησια που την πλαισιώνουν. Η ταινία που έκανε πρεμιέρα στο φεστιβάλ των Καννών το 1960 έλαβε αρνητικά σχόλια κατά την πρώτη της προβολή, ενώ κάποιοι παραπονέθηκαν για τη σκηνή, στην οποία η Βίτι προχωρά για μεγάλο χρονικό διάστημα σε ένα διάδρομο, φωνάζοντας Cut!. Όλα όμως άλλαξαν μετά την δεύτερη προβολή (35 κριτικοί έσπευσαν να εκθειάσουν την ταινία) κι η ταινία κατάφερε ν'αποσπάσει το μεγάλο βραβείο από την κριτική επιτροπή του φεστιβάλ και να αποτελέσει έναν από τους ακρογωνιαίους λίθους του ευρωπαϊκού σινεμά[6][1][7]. Ο καινοτόμος τρόπος αφήγησης του Αντονιόνι σε συνδυασμό με τη φωτογραφία του Άλντο Σκαβάρντα συνετέλεσαν στη διαχρονικότητα της. Δύο χρόνια αργότερα οι κριτικοί κατέταξαν την ταινία στη δεύτερη θέση της λίστας με τις καλύτερες όλων των εποχών, ακολουθώντας τον Πολίτη Κέιν (Citizen Kane) του Όρσον Γουέλς.
Η εξαφάνισης της Άννα διαδραματίζεται στο βραχώδες νησί Λίσκα Μπιάνκα κι η φύση και το τοπίο του νησιού επιδρούν με έντονο τρόπο στους ήρωες. Κατά τη διάρκεια των γυρισμάτων πάνω στο νησί, συνεργείο κι ηθοποιοί κόντεψαν ν' απομονωθούν εκεί λόγω κακών καιρικών συνθηκών. Πέρα απ' το συμβάν αυτό τα γυρίσματα του φιλμ ήταν προβληματικά. Η ηθοποιός Λέα Μασάρι έπαθε καρδιακή προσβολή κατά τη διάρκεια των γυρισμάτων κι έπεσε σε κώμα για δυο μέρες, ενώ η εταιρία παραγωγής της ταινίας χρεοκόπησε αφήνοντας ένα πλήρωμα που αρνούνταν πλέον να δουλέψει απλήρωτο. Η ταινία λογοκρίθηκε μετά την προβολή της καθώς πολλοί ήταν εκείνοι που διαμαρτυρήθηκαν για την υποτιθέμενη ανηθικότητά της. Αυτό έστειλε ξανά τον Αντονιόνι στο δωμάτιο του μοντάζ όπου πετσόκοψε δυο ερωτικές σκηνές. Η εξαφάνιση της Άννα παραμένει μυστήριο μέχρι και το τέλος της ταινίας.
↑ 1,0 1,1 Valdez, Joe, L'Avventura (1960) Αρχειοθετήθηκε 2012-02-13 στο Wayback Machine., thisdistractedglobe.com, 26 August 2007, retrieved 20 September 2008
↑ Adair, Gilbert, "Michelangelo Antonioni - Director whose 'L'Avventura' set new parameters for modern cinema (obituary)" Αρχειοθετήθηκε 2011-08-07 στο Wayback Machine., independent.co.uk, 1 August 2007, retrieved 20 September 2008
↑ Gazetas, Aristides (Απριλίου 2008). An introduction to world cinema. McFarland. σελ. 246. ISBN 9780786439072. Ανακτήθηκε στις 31 Μαΐου 2011. L'avventura, La notte and L'eclisse form a trilogy advancing the ... Although his early trilogy gave Antonioni international prominence as a filmmaker ...
↑ Wakeman, John (Οκτωβρίου 1988). World Film Directors: 1945-1985. H.W. Wilson. σελ. 65. Ανακτήθηκε στις 31 Μαΐου 2011. The third film of Antonioni's trilogy, L'eclisse (The Elipse, 1962), incorporates features of both its predecessors. Like La notte it is dominated by one theme, this time not the degradation of creativity but rather the alienating ...
↑ Cameron, Ian Alexander· Wood, Robin (1971). Antonioni. Praeger. σελ. 105. Ανακτήθηκε στις 31 Μαΐου 2011. The form of the 'trilogy' comes from the parallel between the first two films, particularly in their endings which are countered by L'Eclisse. The first two end at dawn with a renewal of a relationship which had been partly destroyed ...
↑ «Festival de Cannes: L'avventura». festival-cannes.com. Ανακτήθηκε στις 15 Φεβρουαρίου 2009.
↑ Ebert, Roger, "L'Avventura (1960) - Great Films" Αρχειοθετήθηκε 2012-11-03 στο Wayback Machine., Chicago Sun Times, 19 January 1997, retrieved 20 September 2008